ከወጣት አሰልጣኞች ተርታ ይሰለፋል፡፡ እንደ ብዙሐኑ የስፖርት ሰዎች ወደ እግር ኳሱ የገባው በልጅነቱ ከአብሮ አደጎቹ ጋር የጨርቅ ኳስ በመግፋት ነው፡፡ ካደገበት ቢሾፍቱ ከተማ እስከ ብሔራዊ ቡድን ተሰላፊነት የደረሱ እግር ኳስ ተጫዋቾች ወጥተዋል፡፡ እርሱ ግን ጉዳት በተጫዋችነት ብዙ እንዳይገፋ አድርጎታል፡፡ ጉዳቱን ተከትሎ ጫማውን የሰቀለው ፍሬው በተቃራኒው ብዕሩን በማንሳት የስፖርት ሳይንስ ትምህርት በሐሮማያ ዩኒቨርሲቲ መማር ጀመረ፡፡ ትምህርቱን ሲያጠናቅቅ አካባቢው ላይ ወጣቶችን ሰብስቦ ሲያሰለጥን በመቆየት፤ ለብሔራዊ ቡድን ተመራጭ እስከመሆን የደረሱ እንደ አቤል ማሞ እና ሌሎች ተጫዋቾችን ለማሰልጠን ችሏል፡፡
